ભારતીય રિઝર્વ બેંકે પહેલી વાર કંઇક તેવું કર્યું છે જે આજ પહેલા કોઇએ નથી કર્યું . ભારતીય રિઝર્વ બેંકે 30 જૂને 2017માં પૂર્ણ થતા સપ્તાહની બેલેન્સ શીટ જાહેર ના કરવાનો નિર્ણય લીધો છે . 30 જૂનના રોજ ભારતીય રિઝર્વ બેંકનું એકાઉન્ટિંગ યર પૂર્ણ થઇ જશે . આ સાથે જ નવેમ્બર 2016માં થયેલી નોટબંધીની અસર જાણવા માટે હવે તમારે વધુ રાહ જોવી પડશે . કેન્દ્રીય બેંક હજી પણ સર્કુલેશનમાં જાહેર કરેલા ચલણનું અનુમાન લગાવવા માટે કામ કરી રહી છે . જે બેલેન્સ શીટની લાયેબલિટી માટે સૌથી મહત્વપૂર્ણ વસ્તુ છે . એક અર્થશાસ્ત્રીના જણાવ્યા મુજબ સર્કુલેશનમાં જાહેર ચલણ કેન્દ્રીય બેંકની બેલેન્સ શીટ સૌથી મહત્વપૂર્ણ વસ્તુ છે . અને તેને જનતાની સામે રાખવી જરૂરી છે . જુલાઇના અંત સુધી ભારતીય રિઝર્વ બેંક ડીટેલ બનાવીને તેને ઓગસ્ટમાં રિલિઝ કરવામાં આવે છે . ભારતીય રિઝર્વ બેંકના ગવર્નર ઉર્જિત પટેલે 12 જુલાઇના રોજ સંસદીય સમિતિને કહ્યું હતું કે નોટોની ગણતરી હજી પણ ચાલુ છે . અને જલ્દી જ તે જાણકારી મેળવીને આ અંગે અધિકૃત જાહેરાત કરશે . ઉલ્લેખનીય છે કે 9 નવેમ્બર 2016થી નોટબંધી કરવામાં આવી છે . જે હેઠળ 500 અને 1000 રૂપિયાની જૂની નોટો બંધ કરી દેવામાં આવી હતી . અને તેના બદલે 500ની નવી અને 2000ની પણ નવી નોટો જાહેર કરવામાં આવી હતી . નોટબંધીના બે અઠવાડિયા સુધી બેન થયેલ કેટલી નોટો જમા થઇ છે તે અંગેથી સુચના રિઝર્વ બેંક દ્વારા આપવામાં આવતી હતી . પણ બે વીક પછી આ અંગે જાણકારી આપવાનું બંધ કરવામાં આવ્યું હતું .


ભારત અને પાકિસ્તાન વચ્ચે રમાનારા ક્રિકેટ મુકાબલામાં દર્શકોની દિલચસ્પીનો અંદાજો લગાવી શકાય છે કે T - 20 વર્લ્ડકપ પહેલાં રમાનારી અભ્યાસ મેચમાં આ એક જ મુકાબલો છે કે જેનું સીધી પ્રસારણ ટીવી પર કરવામાં આવશે . આ મેચથી બંને ટીમને સુપર - 8 મુકાબલાના માટે એકબીજાની કમજોરી અને મજબૂતીને જાણવાની તક મળશે . ભારત અને પાકિસ્તાનની ટીમ આ મેચમાં પુરી તાકાત સાથે ઉતરશે . હાલમાં બંને ટીમોની સ્થિતિ મજબૂત જોવા મળી છે . ભારતે ન્યૂઝીલેંડને ટેસ્ટ સિરિઝમાં પછાડી છે . ભારતીય ટીમને એક T - 20 મેચમાં ફક્ત એક રનથી હારનો સામનો કરવો પડ્યો છે , જો કે તેનાથી ટીમના આત્મવિશ્વાસમાં કોઇ ફરક પડશે નહી . બીજી તરફ તાજેતરમાં દુબઇમાં સંપન્ન થયેલા T - 20 સીરીઝમાં પાકિસ્તાને ઓસ્ટ્રેલિયા વિરૂદ્ધ 2 - 1થી વિજય મેળવવામાં સફળતા મેળવી છે . ભારતીય ટીમઃ મહેન્દ્ર સિંહ ધોની ( કેપ્ટન / વિકેટ કિપર ) , ગૌતમ ગંભીર , વિરેન્દ્ર સહેવાગ , વિરાટ કોહલી , રોહિત શર્મા , સુરેશ રૈના , હરભજન સિંહ , રવિચંદ્રન અશ્વિન , લક્ષ્મીપતિ બાલાજી , પિયૂષ ચાવલા , અશોક ડિંડા , ઝહીર ખાન , ઇરફાન પઠાણ , યુવરાજ સિંહ , મનોજ તિવારી પાકિસ્તાન ટીમઃ મોહમંદ હફીઝ ( કેપ્ટન ) , અબ્દુલ રઝાક , અસદ શફીક , ઇમરાન નઝીર , કામરાન અકમલ ( વિકેટ કિપર ) , મોહંમદ સામી , નાસિર જશમેદ , રાજા હસન , સઇદ અઝમલ , શાહિદ આફ્રીદી , શોએબ મલિક , સોહેલ તનવીર , ઉમર અકમલ , ઉમર ગુલ , યાસિર અરાફાત


ગેજેટ્સની દુનિયામાં સેમસંગ ફરી એકવાર ભારતમાં તેની લેટેસ્ટ ટેકનોલોજીવાળા ટેબથી ધૂમ મચાવવા આવી રહી છે . દક્ષિણ કોરિયાની કંપની સેમસંગે જાહેરાત કરી છે કે તે આ મહિને ગેલેક્સી ટેબ 3ના બે મોડેલ્સ લોન્ચ કરશે . કંપની આ ટેબને બે સ્ક્રીન સાઇઝમાં લાવી રહી છે . એક સ્ક્રીનની સાઇઝ 8.3 ઇંચ હશે , જ્યારે બીજી સ્ક્રીનની સાઇઝ 10.1 ઇંચ હશે . સેમસંગ ગેલેક્સી ટેબ 3ની ખાસ બાબત એ હશે કે 8 ઇંચવાળા ટેબમાં એક ફીચર એવું છે કે આપ બોલશો અને મેઇલ આપોઆપ ટાઇપ થઇ જશે . જો કે કંપનીએ હજી સુધી આ બંને ટેબની કિંમતો અંગે કોઇ વાત કરી નથી . ફીચર્સ : બંને ટેબ એન્ડ્રોઇડ 4.2 જેલી બીન ઓપરેટિંગ સિસ્ટમ પર કામ કરશે . બંને ટેબલેટ માત્ર વાઇફાઇ ટેકનોલોજી , 3જી અને એલટીઇ વેરિયન્ટ્સને સપાર્ટ કરશે . 8 ઇંચવાળું ટેબ : તેમાં 1.5 ગીગા હર્ટ્ઝનું ડ્યુઅલ કોર પ્રોસેસર છે . તેની સ્ક્રીનનું રેઝોલ્યુશન 1280 * 800 છે . તેમાં 1.5 જીબીની રેમ છે . તેની સાથે જ WXGA ડિસ્પ્લે અને 5 મેગા પિક્સલનો કેમેરા પણ હશે . તેમાં ટ્રાન્સલેટર પણ આપવામાં આવ્યું છે . જે વોઇસ કમાન્ડ ટેકનોલોજીને આધારે પણ કામ કરે છે . 10 ઇંચવાળું ટેબ : તેમાં 1.6 ગીગા હર્ટ્ઝનું ડ્યુઅલ કોર પ્રોસેસર છે . તેની સ્ક્રીનનું રેઝોલ્યુશન 1280 * 800 છે . તેમાં 1 જીબીની રેમ છે . તેની સાથે જ WXGA TFTડિસ્પ્લે , 3 મેગા પિક્સલનો કેમેરા અને 1.3 મેગા પિક્સલનો ફ્રન્ટ વીજીએ કેમરા પણ હશે . તેની મેમરી 16થી 32 જીબી સુધી વધારી શકાશે .


અન્ય મૂડી અને સંપત્તિ અનુસાર સોનાના વેચાણ ઉપર પણ કેપિટલ ગેઇન ટેક્સ લાગે છે . જો આપે સોનાની ખરીદી કરીને તેના પર નફો મળે તે રીતે તેનું વેચાણ કર્યું તો તેના પર કેપિટલ ગેઇન ટેક્સ ચૂકવવો ફરજિયાત છે . સોનાના વેચાણથી થતા નફા પર કેટલો ટેક્સ લાગે ? સોનાના વેચાણથી થતા નફા પર કેટલો ટેક્સ લાગે તેનો આધાર તેને કેટલા સમય માટે રાખવામાં આવ્યું હતું તેના પર રહેલો છે . ઉદાહરણ તરીકે આપે સોનાની ખરીદી અને વેચાણ નફો મળે તે રીતે ત્રણ વર્ષની અંદર કર્યું તો આપના પર શોર્ટ ટર્મ કેપિટલ ગેઇન લાગે છે . શોર્ટ ટર્મ કેપિટલ ગેઇન પર લાગતો ટેક્સ રેટ સામાન્ટ ટેક્સ દર જેટલો જ હોય છે . જો આપ ત્રણ વર્ષથી વધારે સમય માટો સોનુ રાખો અને તેનું નફો થાય તે રીતે વેચાણ કરો તો તેના પર 20 ટકાનો કેપિટલ ગેઇન ટેક્સ લાગે છે . દાખલા તરીકે તમે સોનાની ખરીદી કરીને વેચાણ કર્યું અને તેના પર રૂપિયા 10,000નો નફો મેળવ્યો તો રૂપિયા 2,000 ટેક્સ લાગશે . આ કારણે સોનામાં રોકાણ નફાકારક માનવામાં આવતું નથી . આ કારણે અનેક લોકો ગોલ્ડ ઇટીએફમાં રોકાણ કરે છે . તેમાં શેર્સ પર લાગે તે રીતે જ ટેક્સ લાગે છે . સોના પર વેલ્થ ટેક્સ જો આપની પાસે રૂપિયા 30 લાખથી વધારે મૂલ્યનું સોનુ હોય તો આપને વેલ્થ ટેક્સ લાગે છે . જો આપને ત્યાં ઇન્કમ ટેક્સની રેઇડ પડે અને આપે વેલ્થ ટેક્સ ભર્યો ના હોય તો આપનું સોનુ જપ્ત થઇ શકે છે . આ ઉપરાંત રૂપિયા 5 લાખથી વધારે રકમનું સોનુ ખરીદવા પર પાન કાર્ડ હોવું જરૂરી છે .


નવી દિલ્હીઃ દેશની કેટલીય બેંકોને કરોડો રૂપિયાનો ચૂનો લગાવી ફરાર થયેલ વિજય માલ્યા ફરી એકવાર બેંકોને 100 ટકા રૂપિયા પરત કરવાનો પ્રસ્તાવ રાખ્યો છે . જેટ એરવેઝને બંધ થવા બદલ વિજય માલ્યાએ ટ્વીટ કરીને સરકાર પર હુમલો બોલ્યો . તેમણે કિંગફિશર એરલાયન્સ અને જેટ એરવેઝની સરખામણી કરી છે . માલ્યાએ ટ્વીટમાં લખ્યું કે જેટ એરવેઝ બંધ થવા અંગે ટીવી પર ડિબેટ જોઈ , વેતન ન મળતાં કર્મચારીઓ ભારે દુખી છે , આ ક્ષેત્રના દિગ્ગજો પણ નાખુશ છે . જેટ બંધ થવાથી સૌથી મોટી સમસ્યા રોજગાર અને લોકોની પીડા છે . સાથે જ માલ્યાએ તમામ બેંકોને 100 ટકા કેએએફ વાપ કરવા પ્રસ્તાવ આપ્યો છે અને પૂછ્યું કે શું કોઈ બેંક આવું કરવા માટે તૈયાર છે . હું પૈસા ચૂકવવા તૈયાર જણાવી દઈએ કે જેટ એરવેઝ આર્થિક તંગીને કારણે બંધ થઈ ગઈ છે , જેટની પણ તમામ ઉડાણ બંધ કરી દેવામાં આવી છે . વધુ એક ટ્વીટ કરી માલ્યાએ લખ્યું કે કિંગફિશર એરલાઈન્સની સાથે કેટલીય અન્ય કંપનીઓ પણ બંધ થઈ ગઈ . કોઈએ પણ આ વિચાર્યું નહોતું કે જેટ બંધ થઈ જશે અને આટલા સારા બિઝનેસનો આ હાલ થઈ જશે . કોઈપણ એવી કંપની નહિ હોય જેની વિરુદ્ધ સીબીઆઈ અને ઈડીની રેડ પડી છે , છતાં તે પૈસા ચૂકવવા તૈયાર છે . પહેલા પીએમ પર નિશાન સાધ્યું હતું અગાઉ માલ્યાએ ટ્વીટ કરી આરોપ લગાવ્યો હતો કે પીએમ મોદી જૂઠું બોલી રહ્યા છે અથવા તો દેશની બેંકો . તેણે આરોપ લગાવ્યો કે ભારતની સરકાર પ્રાઈવેટ કંપની અને સરકારી કંપનીની વચ્ચે ભેદભાવ કરી રહી છે . માલ્યાએ દાવો કર્યો કે સરકારે મારી પાસેથી કુલ વ્યાજથી ક્યાંય વધુ રૂપિયા વસૂલ કર્યા છે , પરંતુ લંડનમાં આ બેંકો બીજા દાવા કરી રહી છે . પાકિસ્તાનને કારણે એર ઇન્ડિયાને રોજ 60 કરોડ રૂપિયાનું નુકશાન


મુંબઈ , 10 જાન્યુઆરી : વર્ષ 2000માં રિલીઝ થયેલી ફિલ્મ કહો ના પ્યાર હૈ સાથે બૉલીવુડમાં એક સુપરસ્ટારની એન્ટ્રી થઈ અને તે એન્ટ્રી હતી રાકેશ રોશનના પુત્ર હૃતિક રોશનની . પોતાના સિક્સ પૅક તેમજ ચાર્મિંગ પર્સનાલિટી દ્વારા હૃતિકે યંગસ્ટર્સને ખાસ તો યુવતીઓને પોતાનું ઘેલુ લગાડી દીધું . હૃતિકની પ્રથમ ફિલ્મ કહો ના પ્યારે બૉક્સ ઑફિસે ઉત્તમ દેખાવ કર્યો અને આ સાથે જ હૃતિકને બૉલીવુડના સુપરસ્ટાર્સ વચ્ચે લાવી મૂક્યો . ખૂબ ઓછા એવા સ્ટારસન્સ હોય છે કે જેમને પોતાની પ્રથમ જ ફિલ્મ દ્વારા બૉક્સ ઑફિસે હિટ સ્ટારની લિસ્ટમાં જોડાવાની તક મળે છે . હૃતિક રોશન તેવા ઓછા સ્ટારસન્સમાંના એક હતાં . હૃતિક રોશનનો આજે 40મો જન્મ દિવસ છે અને પોતાના આ જન્મ દિવસે તેઓ કોઈ પણ પ્રકારની પાર્ટી કે ઉજવણી નથી કરી રહ્યાં , કારણ કે આ જન્મ દિવસે તેમની સાથે તેમના પત્ની અને બાળપણના મિત્ર સુઝાન નથી . હૃતિક રોશન માટે આજનો જન્મ દિવસ એટલો ખાસ નથી કે જેટલો ગત વર્ષે હતો . જન્મ દિવસ હોવા છતા હૃતિક રોશને મીડિયા સાથે અંતર જાળવી રાખ્યો છે કે જેથી તેમને કોઈ તેમના અંગત જીવન અંગે કોઈ પ્રશ્ન ન કરી શકે . હૃતિક રોશન અને સુઝાન રોશન માટે વર્ષ 2013 ખૂબ જ મુશ્કેલીઓથી ભરેલુ રહ્યું . વર્ષનો આરંભ જ આરંભ જ હૃતિકની બ્રેન સર્જરી જેવા વિઘ્ન સાથે થયો અને વર્ષાંતે હૃતિક - સુઝાનની જોડી તુટી ગઈ કે જે બૉલીવુડની આદર્શ જોડી ગણાતી હતી . હૃતિક રોશન માટે વર્ષ 2013 ખૂબ જ સંકટો વાળુ રહ્યું . માત્ર રિલેશનશિપ અંગે જ નહીં , પણ તેમના બાળકો અને તેમના પોતાના આરોગ્ય અંગે પણ આ વર્ષે હેરાન કર્યું . જોકે વર્ષ 2013 હૃતિક રોશન માટે માત્ર ક્રિશ 3ની સફળતા ધરાવવા માટે યાદગાર રહેશે . તમામ ઝંઝાવાતો વચ્ચે હૃતિકની ફિલ્મ ક્રિશ 3 સુપરહિટ રહી . દર વર્ષે મીડિયા સાથે પોતાના જન્મ દિવસે મળી સેલિબ્રેટ કરનાર હૃતિક રોશન આ વર્ષે પોતાનો જન્મ દિવસ ખૂબ જ સાદગી અને શાંતિપૂર્વક ઉજવી રહ્યાં છે .


લાગે છે કે શાહિદ કપૂરના સિતારા ફરી ચમકી રહ્યાં છે . એટલે જ તો તેમની ફટા પોસ્ટર નિકલા હીરો ફિલ્મે સારી સફળતા મેળવી , તો આવનાર ફિલ્મ આર રાજકુમારના ગીત ગંદી બાત . . . એ પણ ઇંટરનેટ ઉપર ધૂમ મચાવી છે . આપને જાણીને આશ્ચર્ય થશે કે ગંદી બાત . . . ગીતે માત્ર ત્રણ જ દિવસમાં દસ લાખ કરતા વધુ હિટ્સ મેળવી છે . નોંધનીય છે કે ફિલ્મ આર રાજકુમારમાં શાહિદ કપૂર સાથે પ્રથમ વાર અભિનેત્રી સોનાક્ષી સિન્હા નજરે પડશે . અગાઉ ફિલ્મનું નામ રૅમ્બો રાજકુમાર હતું . હવે તે આર રાજકુમાર થઈ ગયું છે . ફિલ્મનું ઑફિસિયલ ટ્રેલર રિલીઝ થઈ ગયું છે . દિગ્દર્શક પ્રભુ દેવા છે , તો નિર્માતા સુનીલ લુલા અને વિક્કી રાજાણી . ફિલ્મ 6ઠી ડિસેમ્બરે રિલીઝ થશે .


સલમાન ખાનના ચિંકારા શિકાર મામલે એક નવો વળાંક આવી ગયો છે . 14 વર્ષ પહેલા ગાયબ થયેલો પ્રમુખ સાક્ષી હરીશ દુલાની જેઓ તે દિવસે જીપ ચલાવી રહ્યા હતા . તેઓ પાછા આવી ગયા છે . હરીશ દુલાનીએ સાફ સાફ શબ્દોમાં કહ્યું છે કે સલમાન ખાને જ હરણનો શિકાર કર્યો હતો . સલમાન ખાને જ કાળા હરણને માર્યું છે , મેં જાતે જોયું હતું . . . હરીશે આગળ જણાવ્યું કે 14 વર્ષથી તેઓ સંતાયા હતા , ગાયબ થઇ ગયા હતા કારણકે તેમના પિતાને પરેશાન કરવામાં આવતા હતા . રોજ તેમને ફોન પર ધમકીઓ આપવામાં આવતી હતી . આ બધાથી ગભરાઈને તેઓ જોધપુર છોડીને ચાલ્યા ગયા . ટાઈમ્સ નાવ સાથેને વાતચીતમાં તેમને બધી જ વાત જણાવી છે . તો જુઓ કેમ ગાયબ હતા મુખ્ય સાક્ષી હરીશ દુલાની . . .